অনুসন্ধানকালে জানা যায়- টিআর কর্মসূচীর আওতায় মুলাদীর চরলক্ষ্মীপুর ইউনিয়নের বাংলাবাজার জামে মসজিদে সোলার প্যানেল স্থাপনের জন্য ৪০ হাজার টাকা, কাবিটা প্রকল্পের আওতায় একই ইউনিয়নের মোল্লাকান্দি বজায়শুলি মাধ্যমিক বিদ্যালয়ের সোলাল প্যানেল স্থাপনে ৪০ হাজার টাকা, টিআর কর্মসূচীর অধীনে পৌরসভার মোল্লাবাজার জামে মসজিদে ২০ হাজার টাকা, ৮নং ওয়ার্ডের মেহেদী হাসানের বাড়ি হতে জিসিআর রাস্তা পর্যন্ত মাটি কাটা বাবদ টিআর থেকে ১ টন চাল বরাদ্দ দেয়া হয়। সরেজমিনে দেখা গেছে, এসকল প্রকল্পের কোনোটিতেই সামান্যতম কাজ হয়নি। এমনকি একই স্থানের ভিন্ন নাম ব্যবহার করেও অর্থ আত্মসাত করার অভিযোগ করেন সংশ্লিষ্ট এলাকার বাসিন্দারা।